Χρήστος Χολίδης

Ο Χρήστος Χολίδης (ΑιγάλεωΧρήστος Χολίδης - Ελληνική Δισκογραφία, 1 Ιουλίου 1979) είναι Έλληνας λαϊκός τραγουδιστής και πρώην καλαθοσφαιριστής.

 Βιογραφία 
Γεννήθηκε την 1η Ιουλίου 1979 στην Αθήνα. Ξεκίνησε τον αθλητισμό από την ομάδα του ΜΕΛΑΣ Αγίου Ελευθερίου που συμμετείχε στα τοπικά πρωταθλήματα της Ε.Σ.Κ.Α. και το καλοκαίρι του 1998 μετεγγράφηκε στο Αιγάλεω, με το οποίο αγωνίσθηκε επιτυχώς για τέσσερα χρόνια, έως και το 2002 σε Β΄Εθνική και Γ΄ Εθνική.
Επόμενος σύλλογός του ήταν ο ΠΑΟΚ, όπου όμως δεν έπαιξε πολύ. Ενδιάμεσα (2000) υπηρέτησε τη στρατιωτική του θητεία στις Ελληνικές Ειδικές Δυνάμεις με ειδικότητα εκπαιδευτής αλεξιπτωτιστών, αλλά και υπεύθυνος υλικών.Χρήστος Χολίδης: Μιλάει για τη Δούκισσα Νομικού

Το 2003 άρχισε να ασχολείται με το modeling αλλά και ως παρουσιαστής. Εργάστηκε στην εκπομπή της Ρούλας Κορομηλά και στη συνέχεια στράφηκε στο τραγούδι.

Παράλληλα με την καλλιτεχνική του πορεία, δραστηριοποιείται στο χώρο της εστίασης. Μάλιστα, εξακολουθεί να ασχολείται ακόμη με την καλαθοσφαίριση, ως παίκτης της Ευρυάλης, που μετέχει στο πρωτάθλημα της Ε.Σ.ΚΑ.Ν.Α.Σε ομάδα της ΕΣΚΑΝΑ ο Χολίδης!

 Προσωπική ζωή 
Από το 2011 μέχρι το 2013 ήταν σε σχέση με την παρουσιάστρια Δούκισσα Νομικού. Από το 2014 μέχρι το 2015 ήταν σε σχέση με την Χριστίνα Μουστάκα, η οποία έγινε γνωστή από τη συμμετοχή της στην εκπομπή «Ράδιο Αρβύλα».

Στις 19 Ιουλίου 2025 παντρεύτηκε την Κατερίνα Γκιουζέλη.

 Πηγές 
 Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1' η ιστορία του μπάσκετ ανδρών Αιγάλεω Α.Ο. 1956-2008", εκδόσεις "Έμβρυο", 2008.

 Παραπομπές 

Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές ΠΑΟΚ